Vyf vas ná hul vragmotor glo kaapVan die goedere waarop beslag gelê is. Foto: Verskaf. Vyf verdagtes is Maandag in die Wes-Kaap in hegtenis geneem in verband met ŉ vragmotor wat Maandagoggend in La Belle-weg in Bellville gekaap is. Sers. Noloyiso Rwexana, woordvoerder van die polisie, het gesê die polisie het onmiddellik inligting wat hulle oor die gekaapte vragmotor ontvang het, opgevolg. “Volgens ons inligting was daar sigarette, drank, klere en selfone op dié vragmotor,” het Rwexana gesê. Die vragmotor is volgens Rwexana in Khayelitsha opgespoor met goedere ter waarde van R300 000 daarin. Die vyf verdagtes, vier mans en een vrou, almal tussen 20 en 27, sal binnekort in die Khayelitsha-landdroshof verskyn.